Kamu bisa jelasin ke aku soal Pesawat pejuang dalam bahasa melayu?

Pesawat pejuang ialah pesawat tentera yang direka untuk bertempur dengan kapal terbang lain. Ia berlainan dengan pesawat pengebom yang direka bagi menyerang sasaran darat, terutamanya untuk menggugurkan bom. Pesawat pejuang secara umumnya adalah lebih kecil (jika dibandingkan dengan pesawat pengebom), lebih laju, mempunyai ketangkasan yang tinggi dan dilengkapi dengan sistem deria dan senjata yang semakin canggih untuk memintas dan bertempur dengan kapal terbang musuh. Mercu tanda pesawat pejuang ialah kelajuan tinggi, mudah dikendalikan, dan saiz yang kecil berbanding dengan pesawat tempur lain.

Banyak pejuang mempunyai keupayaan menyerang sasaran darat kedua, dan ada yang direka sebagai pejuang pengebom dua kegunaan. Seringkali pesawat yang tidak memenuhi takrifan piwaian dipanggil pejuang. Panggilan ini mungkin atas sebab-sebab politik atau keselamatan negara, untuk tujuan pengiklanan, atau sebab-sebab lain.

Matlamat utama sesuatu pesawat pejuang adalah untuk menguasai keunggulan udara pada medan perang. Sejak Perang Dunia Pertama, mencapai dan mengekalkan keunggulan udara telah dianggap penting untuk kemenangan dalam peperangan konvensional. Kejayaan atau kegagalan usaha berperang untuk mendapatkan keunggulan udara bergantung kepada beberapa faktor termasuk kemahiran juruterbang itu, kekukuhan taktik doktrin untuk menggerakkan pejuangnya, dan bilangan dan prestasi pejuang mereka. Kerana pentingnya penguasaan udara, sejak awal pertempuran udara angkatan tentera telah sentiasa bersaing untuk membangunkan teknologi pejuang unggul dan untuk menggunakan pejuang ini dalam jumlah yang lebih besar, dan meletakkan armada pejuang yang berdaya maju yang menelan sebahagian besar daripada belanjawan pertahanan bersenjata moden.